钦定古今图书集成/明伦汇编/氏族典/第350卷 > 《廖用贤尚友录》 > 牛皓
## 钦定古今图书集成/明伦汇编/氏族典/第350卷 > 《廖用贤尚友录》 > 牛皓

按《宋史牛皓传》：“皓，福津人，为武功大夫、川陕宣抚后
军中部将。绍兴五年，金右都监撒离曷与其熙河经
略使慕洧欲犯秦川，宣抚副使吴玠遣诸将校分道
伺之。皓至瓦吾谷，与金将虎山遇，金人欲招之，皓力
战死。有承信郎高万，且骂且战，与熙河路部将任安，
宣抚司队官秦元、薛琪、张亨皆死于阵。”